google/wiki40b huggingface dataset:
Truls med bågen

«Truls med bågen» er et skillingstrykk. Den finnes i Olaus Alvestads sangbok fra 1902 i en versjon på seks vers, men den er trykket i 1861 i A.P Berggreens «Norske folkesange og melodier samlede og udsatte for pianoforte», med 12 strofer.

Teksten etter Berggeen

1.Truls han tent seg i kongens gård,

i femten vintre i femten vår,

Gji meg lønn, sa han Truls med bågan.
2.Inga løn har du fortjent

mi beste Gjebørse har du bortskjemt

Sier du dæ, sa han Truls med bågan.
3.Truls tok kongen i hår og skjegg

å satte ham bort i femtende vegg,

sitt du der, sa han Truls med Bågan.
4.Kongen tok op så lang ei stang

vilel jaga Truls ut av sit land,

fly fort sa han Truls med bågan.
5.Truls han la på den breie Vegen fram

der møtte han en kjørandes Mann,

bi meg litt, sa han Truls med bågan.
6.Truls han op på Vogna sto

den kjørendes tor inte si et Or'

kjør no fort, sa Truls med bågan.
7.Så gjik han truls seg bort i et Huus,

der sat tre bøner å drakk seg et Ruus

drekk meg ti, sa han Truls med bågan.
8.Ha vi fornøden å drekke seg tel

du har 'nta ta't i en eneste Pæl

inte dæ, sa han Truls med bågan.
9.Truls tok i både Mjø og vin

han ødde det op på Bikkjer og Svin

sup ut sa Truls med bågan.
10.Han Truls han drakk seg modig et Ruus

så jagde han alle de bønder ut,

fly bort sa han Truls med bågan.
11.Den ene han flaug bort over en bekk

der tapte han ne sin pengesekk

slikt er mit, sa han Truls med bågan.
12.Bonden han gråt å Truls han lo

bonden hans a: du har dæ te go

Hæohæ sa han Truls med bågan.
Juan Camilo Ramirez Valencia

Idrettskarriere

Ramírez deltok i VM i BMX-sykling 2018, og fikk der sølv i juniorklassen, bak Léo Garoyan fra Frankrike. Han kom også på andreplass i juniorklassen under Panamerikansk mesterskap i BMX-sykling 2018, som ble arrangert i Medellín i Colombia, der Juan Esteban Naranjo Murillo vant denne klassen.
Han deltok i BMX racing (mix) under Sommer-OL 2018 for ungdom, og kom der på tredjeplass sammen med Gabriela Bolle Carrillo. Han kom på femteplass i guttefinalen, og Carrillo kom på tredjeplass i jentefinalen.
Orkland (tidligere kommune)

Orkland er et sogn og en tidligere kommune sør i Trøndelag. Sognet omfatter de øvre delene av Orkladalen (Orkdalen) rundt Svorkmo og Vormstad, også kalt Øverbygda, med til dels brede sidedaler. Menighetskirke for Orkland sogn er Moe kirke på Svorkmo. Orkland sogn tilhører Orkdal prosti og Nidaros bispedømme.
Med formannskapslovene av 1837 ble Orkland sogn sammen med resten av prestegjeldet en del av Orkdal formannskapsdistrikt (kommune). Kommunen ble delt i tre 1. juli 1920, så Orkland med 1 760 innbyggere, Orkdal og Orkanger ble etablert som egne kommuner. 1. januar 1963 ble Orkland, Orkanger, Orkdal og Geitastrand kommuner slått sammen til den nye Orkdal kommune. Orkland hadde ved sammenslåingen 1 707 innbyggere. I 2020 blir Orkdal, Meldal og Agdenes kommuner og deler av Snillfjord kommune slått sammen til den nye Orkland kommune.
EM for brassband 2013

EM for brassband 2013, det 36. europamesterskapet for brassband ble arrangert 3. og 4. mai 2013 i Oslo Konserthus, Oslo.

Musikk

Pliktnummer i konkurransen var «Myth Forest» av Stig Nordhagen. I sin selvvalgte avdeling spilte Cory Perihelion av Philip Sparke. Eikanger-Bjørsvik Musikklag spilte Spiriti av Thomas Doss, mens Dyke presenterte Symphony in Two Movements av Edward Gregson.
Carl Erik Soya

Utmerkelser

I tillegg til at han fikk Statens Kunstfonds hædersydelse i 1941 ble han tildelt Dannebrogordenen i 1948 og i 1971 mottok han Ingenio et arti.
Westminsterkatedralen

Westminsterkatedralen er den romersk-katolske hovedkirke  i England, og et 1900-talls eksempel på bysantinsk arkitektur. Arbeidet ble påbegynt under erkebiskop Herbert Vaughan i 1894, og ennå arbeider en med mosaikkutsmykkningene, da disse finansieres gjennom gaver til kirken. Den ble innviet i 1910, og er dedikert til «Jesu Kristi mest dyrebare blod». Katedralen er sete for erkebiskopen av Westminster katolske erkebispedømme.

Bygningen

Fasaden domineres av en høy kampanile. Koret har et stort krusifiks. Kirken har elleve kapeller, viet til ulike helgener. Man har valgt ut blant annet nasjonalhelgnene for de forskjellige deler av De britiske øyer: St. Patrick (Irland), St. David (Wales), apostelen Andreas (Skottland) og St. Georg og de engelske martyrer (England).
På høyre side finner vi et Mariakapell med mosaikk som forteller om Marias liv. Ikonografisk er scenene i Mariasyklusen svært like andre en finner f. eks i St. Savior i Chora i Istanbul og i Santa Maria in Trastevere ı Roma, men stilen er 1800-talls. 
Kirken har også en rekke kapiteler lik dem en finner i Hagia Sofia i Istanbul. Til venstre for hovedskipet er kapellet for Det hellige sakrament.
Inne i kirken ligger en liten butikk som selger suvenirer fra kirken og religiøse gjenstander. Det er mulig å besøke tårnet, som gir god utsikt over Westminster.
Det karibiske hav

Historie

Øyene i det karibiske hav var opprinnelig befolket av ulike karib-indianske folkeslag. Men etter den europeiske koloniseringen døde i hovedsak den lokale befolkningen, og ble erstattet av svarte slaver fra Afrika.
Malala Yousafzai

Bakgrunn og virke

Malala Yousafzai er født i en sunnimuslimsk familie av pashtunsk etnisitet. Da hun var elleve år begynte hun å skrive en blogg  anonymt for BBCs utgave på urdu. Hun ble også presentert i dokumentarer laget av The New York Times. I bloggen fortalte hun om livet under Taliban, og var kritisk til bevegelsen.
Yousafzai-familien var utsatt for trusler på grunn av sitt engasjement for jenters rett til utdanning. Farens nære venn Zahid Khan ble i august 2012 skutt i ansiktet. Den 9. oktober 2012 tok hun skolebuss som var fullpakket av tjue jenter og tre lærere. Bussen ble stoppet av Taliban-tilhengere. to menn gikk inn på bussen og spurte «Hvem av dere er Malala Yousafzai?». Ingen av elevene svarte, men flere så på Malala som dessuten var den eneste i bussen som ikke hadde dekket til ansiktet. Mannen tok fram en Colt 45 og avfyrte tre skudd. Det første skuddet gikk gjennom Malalas venstre øyehule den andre inn i nakken og den siste traff jenta ved siden av henne. 
Hun ble operert og trenet opp etter skadene  på Queen Elizabeth Hospital i Edgbaston, Birmingham og ble frisk. Hennes familie fikk også hus i Edgbaston samt at hun fikk skoleplass ved Edgbaston high school for girls i Birmingham og gjorde ferdig sine A-levels i 2017, hvoretter hun begynte sine universitetsstudier i PPE ved Lady Margaret Hall, University of Oxford. 
Myndighetene i Swatdalen sa opprinnelig at Yousafzai var 14 år gammel, men skolen hennes bekreftet at fødselsdagen hennes er 12. juli 1997 og således at hun var 15 år.

Priser og utmerkelser

I 2013 ble hun tildelt Catalonias internasjonale pris, samt Sakharovprisen. Hun fikk i 2014 Nobels fredspris sammen med Kailash Satyarthi, og ble som 17-åring tidenes yngste nobelprisvinner.
Nobelkomiteen begrunnet tildelingen med deres «kamp mot undertrykkelse av barn og ungdom og for alle barns rett til utdannelse» og videre at «Malala Yousafzay har, tross sin unge alder, allerede i flere år kjempet for jenters rett til utdannelse og har ved sitt eksempel vist at også barn og unge kan bidra til å bedre sin egen situasjon. Hun har gjort dette under de mest farefulle omstendigheter. Gjennom sin heltemodige kamp er hun blitt en ledende stemme for jenters rett til utdannelse.»
Kontingent

Kontingent (fra latin av contingere, «berøre, vedkomme») i betydningen det som angår, men brukes vanligvis om bidrag, medlemsavgift i lag og foreninger, avisavgifttilskudd til et felles foretak, medlemspenger og lignende. Innbetalinger kan skje i intervaller fra månedlig (gjelder for mange fagforbund, ofte med avtale om lønnstrekk) til årlig. Kontingenten skal vanligvis dekke foreningens løpende utgifter og eventuelt avsetning til fond for formål innenfor foreningens målsetting. Kontingent fastsettes av generalforsamling/årsmøte.
Kontingent kan også brukes om særskilte grupper med oppdrag, som eksempelvis FN-soldater som avgis til internasjonal tjeneste, eller om en adskilt gruppe, som eksempelvis en kontingent nordmenn i Calcutta.
Som filosofisk begrep kan kontingent henvise til det som er logisk mulig, men ikke nødvendig.
Bell AH-1 Cobra

Land som bruker AH-1 Cobra

USA, Bahrain, Iran, Israel, Japan, Jordan, Sør-Korea, Pakistan, Taiwan, Thailand, Tyrkia.
Prügelknabe

Prügelknabe, også skrevet med fornorsket stavemåte som prygelknabe (tysk for «prylegutt», det vil si gutt som må ta imot prylestraff) var i føydal tid en betegnelse på en gutt av lav rang, som ble straffet ved de europeiske hoffene i stedet for mindreårige adelige når en direkte avstraffelse av den adelige ikke var tillatt fordi personen som utførte avstraffelsen hadde lavere rang. Det hersker stor usikkerhet om dette faktisk skjedde, da det finnes få historiske nedtegnelser. Mange historikere anser derfor praksisen som en myte som har vokst ut av enkelthendelser.
«Pryleguttene» ble sagt å være gutter som vokste opp sammen med de adelige, for eksempel barn av tjenestefolk eller lavere adelsklasser. Det kunne derfor være sosiale og følelsemessige bånd i form av vennskap mellom dem. Dermed ble avstraffelsen av «pryleguttene» også en indirekte psykologisk straff av det adelige barnet.

Historiske kilder

Erasmus' avhandling "Å Utdanne en Kristen Prins" (1516) og "Declamatio de pueris statim ac liberaliter instituendis" (1530) nevner at fysisk avstraffelse er upassende for prinser, men beskriver ikke noen form for prygelknaberi.
Hartley Coleridge skriver i 1852 at å "få en annen pisket fremfor en selv var et privilegium reservert kongelig blod. [...] Det var en yndet posisjon å ha for de av lavere stand, da det ble ansett som å gi fordeler senere i livet." John Gough Nichols skrev i 1857 at "Det hele er nærmest en legende, og selv om små straffer og brudd på sedvane kan tidvis ha blitt straffet på dette viset, så virker det usannsynlig av en av kongens medelever skal ha blitt utvalgt som den eneste mottaker av avstraffelse for alle de kongelige regelbrudd".

Moderne språkbruk

I moderne språkbruk brukes «prygelknabe» som et synonym for syndebukk, en person man lar sitt raseri gå ut over. Det tyske uttrykket har gått inn i flere andre språk, altså blant annet i norsk. På engelsk brukes betegnelsen whipping boy («piskegutt») om en tilsvarende ordning.
Brømsehus

Brømsehus var en dansk festning, som trolig ble oppført av Valdemar Atterdag omkring 1360 ved Brømsebekkens munning i Blekinge. Kong Valdemar trengte et sted hvor han kunne overvåke den viktige seilleden i Østersjøen samt kystveien på land. Brømsehus ble derfor en viktig grensefestning mellom det dengang danske Blekinge og Sverige.
Borgen lå på en banke med utsikt til Kalmarsund med Öland og var befestet med flere voldgraver. Den ble inntatt og brent av svenskene under Engelbrektsopprøret. Det finnes stadig rester av befestningen, og disse er ikke tidligere blitt undersøkt arkeologisk.
Ved Brømsebro ca. 800 meter lengre opp i bekken, møttes Gustav Vasa og Christian III ved fredsforhandlingene i 1541. Nesten hundre år senere, i 1645, forhandlet kong Christian IVs svigersønn Corfitz Ulfeldt og rikshoffmesteren Axel Oxenstierna fred på samme sted.
Exurge Domine

Exurge Domine eller Exsurge Domine var den pavelige bullen av 15. juni 1520 fra pave Leo X som fordømte en rekke av Martin Luthers teologiske standpunkter funnet i hans skrifter, og krevde at han skulle trekke tilbake 41 setninger innen 60 dager eller risikere ekskommunikasjon. 
Bullen, som ble skrevet for paven av den florentinske kardinal Pietro de Accolti, representerer den første offisielle stillingtagen fra Pavestolens side mot den begynnende lutherske reformasjonsbevegelse. Den var i vesentlig grad redigert av Johann Eck og av den senere pavelige utsending til keiserhoffet Girolamo Aleandro.

Forhistorie

Etter at Luthers 95 teser mot avlatshandelen (31. oktober 1517) ble kjent, skrev katolske teologer mot Luther og henviste til at avlatshandelen var godkjent av paven, som alle kristne burde adlyde. Dermed begynte avlatsstriden å bli utvidet til å gjelde pavens og konsilenes autoritet. 
Erkebiskop Albrecht von Brandenburg av Magdeburg og Mainz innklaget Luther for Roma. I juni 1518 ble læreprosessen mot Luther åpnet i Roma. Det var meningen at Luther skulle svare seg for seg i Roma, men hans kurfyrste Fredrik den Vise av Sachsen fikk utvirket at han i stedet skulle avhøres av kardinal Cajetan, som var pavelig utsending til riksdagen i Augsburg. De to møttes første gang den 11. oktober 1518. Luther nektet å tilbakekalle noe. 
Blant de få på katolsk side som virkelig hadde erkjent rekkevidden av tesene, var teologen Johann Eck i Ingolstadt. Han innså at de gikk langt utover en kritikk av den herskende avlatspraksis, men i sin konsekvens stilte spørsmål ved avlatens vesen, ved pavens myndighet til å gi avlat og endelig til den sakramentale vesensstruktur ved kirken selv. I disputasen i Leipzig (27. juni–16. juli 1519) pekte han overfor Luther på konsekvensene av hans standpunkter, noe som kanskje bidro til å fremskynde en klarere avvisning fra Luthers side av mer grunnleggende deler av katolsk lære. Med dette resultat reiste Eck til Roma. Prosessen mot Luther var foran valget av keiser Karl V stoppet opp, og ble ikke gjenopptatt i Roma før i begynnelsen av 1520.
Callundine

Utseende

En middelsstor, avlang, lysgrå trebukk med svarte tegninger. Antennene er svarte og omtrent så lange som kroppen. Hodet har en klokkeformet, svart flekk i nakken. Pronotum er sylindrisk med et par butte, korte tenner på sidekantene, midt på et par ovale, svarte flekker. Dekkvingene er parallellsidige, med tre par store, svarte flekker som noen ganger brer seg helt ut mot kantene og danner brede, svarte tverrbånd.

Levevis

Larvene lever vanligvis i stammene på storvokste urter.

Utbredelse

Arten lever i India, Bhutan, Myanmar og det sørlige Kina.
Brabant Island

Brabant Island er den nest største øya i Det antarktiske arkipel, beliggende mellom Anvers Island og Liège Island utenfor vestkysten av Den antarktiske halvøy. Brabant Island har en utstrekning på 53 km fra nord til sør og 26 km fra øst til vest med Mount Parry på 2520 moh. som det høyeste punktet. Øya ble oppdaget av Henry Foster i 1829 og navngitt av Belgica-ekspedisjonen (1897–1899) under Adrien de Gerlache som foretok den første ilandstigningen her. Den er oppkalt etter provinsen Brabant i Belgia som anerkjennelse av støtten som ble gitt til ekspedisjonen.
En plakett til minne om Belgica-ekspedisjonens ilandstigning på øya ble oppført av François de Gerlache og andre medlemmer av Joint Services Expedition 1983–1985. Plaketten er oppført på lista over historiske steder og kulturminner i Antarktis og er vernet av bestemmelsene som er gitt i Antarktistraktaten.
Christer Björkman

Bakgrunn

Christer Björkman ble født i Borås i Västra Götalands län. Hans mor, Ulla Björkman, var bare 17 år da hun ble gravid, og Christer Björkman traff aldri sin far. Han deltok imidlertid i farens begravelse.
Björkman er utdannet frisør, og fra 1980 til 1987 drev han frisørsalongen Capello Bella i Borås. På 1980-tallet bodde han også noen år i Monaco.

Karriere

Björkman startet sin musikalske karriere i 1984 da han fikk flere Svensktoppen-plasseringer med sanger som «Leken blev nästan sann», «Våga och vinn» og «Drömmar».

Melodifestivalen

Björkman deltok i Melodifestivalen 1992 med «I morgon är en annan dag», skrevet av Niklas Strömstedt. Han representerte dermed Sverige på hjemmebane i Eurovision Song Contest 1992 i Malmö. I den internasjonale finalen ble Björkman nest sist med bare 9 poeng. Han sang senere inn en fransk versjon av sangen, kalt «Demain il y a un autre jour», mens Strömstedt selv spilte inn sangen med ny tekst og tittelen «Näst sist». Bjørkman deltok også i Melodifestivalen 1993 og 1999, men havnet langt ned på resultatlisten.
Björkman har imidlertid hatt langt større suksess som artistsjef for Melodifestivalen, og som delegasjonsleder for den svenske troppen som følger med den svenske vinneren til Eurovision Song Contest. Han startet Melodifestival-jobben i 2002 og har siden vært en viktig bidragsyter for å utvikle konkurransen til dagens konsept. I Sverige er Christer Björkman for mange blitt synonymt med Melodifestivalen og Eurovision Song Contest.
Fra 2006 til 2012 var Björkman programleder for SVT-programmet Inför Eurovision Song Contest, tilsvarende NRKs Adresse-programmer som sendes som opptakt til den internasjonale finalen. Han var også produsent for Eurovision Song Contest 2013 i svenske Malmö, og for Eurovision Song Contest 2016 i Stockholm.
I 2016 var Björkman en av tre ekspertdommere ved Junior Eurovision Song Contest 2016 i Valetta i Malta.
Koronatanagar

Underarter og Utbredelse

Det er beskrevet ingen underarter av koronatanagar. Fuglen forekommer i Andes i det vestlige Venezuela, Colombia, Ecuador og i det nordlige Peru.
The Return of the Black Death

The Return of the Black Death er et musikkalbum med Antestor, utgitt i 1998.
Dvergrotvikler

Utseende

En middelsstor (vingespenn 13-16 millimeter), tettbygd, gråbrun vikler. Det norske navnet er misvisende da flere av de andre rotviklerne som forekommer i Norge er tydelig mindre. Forvingen har en ganske stor, brunhvit (ikke gul), kommaformet flekk ved bakkanten, ellers noen små, hvite flekker ved forkanten.

Levevis

Larvene utvikler seg på røttene av reinfann (Tanacetum vulgare) og ryllik (Achillea millefolia).

Utbredelse

Arten er utbredt i Mellom- og Nord-Europa (sørligst i Italia), men mangler i de sørligste, vestligste og østligste delene.
I Norge er den funnet på det sørlige Østlandet.
Folkemordsmuseet Tuol Sleng

Folkemordsmuseet Tuol Sleng er et museum i en tidligere konsentrasjonsleir og tortursenter i Kambodsja. Det dreier seg om Røde Khmers «sikkerhetsfengsel 21» (S-21) i Phnom Penh.
Tuol Sleng var opprinnelig en skolebygning. Etter Røde Khmers erobring av byen, ble skolebygningen omgjort til konsentrasjonsleir, og brukt til systematisk tortur og utryddelse av fangene. Området ble omgitt med elektrisk piggtråd og klasserommene bygget om til fengselsceller og torturkamre.
Et nett av piggtråd foran alle utgangene skulle forhindre fortvilte fanger i å begå selvmord.
Mellom 1975 og 1979 var mellom 14 000 og 20 000 mennesker fra alle deler av Kambodsja fanger i Tuol Sleng. Ca. 1 720 personer arbeidet i tortursenteret. Av alle fangene er det bare kjent at 12 overlevde.
Bygningene er bevart slik Røde Khmer etterlot leiren i 1979. Virksomheten i leiren ble grundig dokumentert, og fangevokterne laget detaljerte dossierer med fotografier av alle fangene. Dossierene ble skilt fra fotografiene i 1979-80, slik at fotografiene i dag er anonyme. Endel av de mange tusen svart-hvitt-fotografiene av ofre er utstilt i museet.
Khang Khek Ieu (kjent som Duch), kommandanten for Tuol Sleng, ble i 2010 dømt til 35 års fengsel for forbrytelser mot menneskeheten av Røde Khmer-tribunalet, men det ble kort tid etter vedtatt at han kun skulle sone i 19 år.

Verdensminne

I 2009 ble museet tatt opp i UNESCOs verdensminneregister.
Sky1

Sky1 (Internasjonalt kjent under navnet Sky Channel) er en britisk TV-kanal som er en del av British Sky Broadcasting. Kanalen startet sine sendinger den 26. april 1982 som Satellite Television, men endret raskt navn til Sky Channel. På 1980-tallet var den tilgjengelig via kabel i en rekke land i Europa.  De hadde mange programmer med popmusikk og hadde en forholdsvis ungdommelig profil. Programmene med Pat Sharp var spesielt populære. Kanalen hadde sin storhetstid på 1980-tallet.
Sky Channel var den fjerde riksdekkende TV-kanalen som så dagens lys i Storbritannia (etter BBC One, ITV og BBC Two).
Kanalen forsvant på TV-skjermen i de fleste land i løpet av 1989 og sendte etter det kun i Storbritannia og Irland. Den endret samtidig navn til Sky1. MTV Europe overtok mye av den posisjonen Sky hadde.
Tultitlán

Tultitlán er en kommune i sone II av delstaten México i Mexico. Kommunen har et landareal på 71,1 km². Kommunen er med i storbyområdet ZMCM.
Cartel de Santa

Cartel de Santa er en meksikansk hiphop-gruppe fra Santa Catarina. Den ble etablert i 1996. Medlemmene er MC Babo og Rowan Rabia.
Baryton (instrument)

Baryton  er et musikkinstrument i messingblåserfamilien, og tilhører saxhornene. Den har 3 ventiler; noen modeller har også en 4. ventil (kvartventil). Instrumentet er stemt i B, en oktav under trompeten. Den spiller i samme leie som, og ser ut som en eufonium, men de har forskjellig boring. 
Baryton er en del av den faste besetningen i brassband. Klangmessig ligger det mellom trombone og eufonium. Baryton er et ett solo instrument. Baryton ligger i gruppe messing, og er ofte med og spiller basstemme. Baryton er et av de dyreste instrumentene i et vanlig korps, Prisen ligger vanligvis mellom kr. 45 000 og kr. 65 000.
My Dear Melanchony,

My Dear Melanchony, er den første EP'en utgitt av den kanadiske sangeren og R&B artisten The Weeknd (Abel Makkonen Tesfaye). 
The Weeknd er kjent for sin melankolske stil, og tok det til et nytt nivå med denne EP`en. 
Prosjektet har blitt referert til som et alternativt album og et minialbum.
Servituttlova

Lov um særlege råderettar over framand eigedom av 29. november 1968, også kalt servituttlova, er en norsk lov som regulerer bruk av servitutter. Loven trådte i kraft 1. januar 1969.
Loven består av 20 paragrafer, og omhandler allmenne regler for utnyttelse, «omskiping», «avskiping», avhending og forkjøp. Paragrafene 11 til 16 regulerer spesielt bruksretter i skog.
Toronto Granites

Toronto Granites var et canadisk amatørishockeylag fra Toronto i Ontario.
Laget vant Allan Cup, det canadiske mesterskapet for amatørlag, sesongene 1921/22 og 1922/23. Toronto Granites ble tatt ut til å representere Canada under vinter-OL 1924 i Chamonix. 
Under vinter-OL i Chamonix vant laget sine tre kamper i gruppespillet sammenlagt med hele 85-0; Tsjekkoslovakia 30-0, Sverige 22-0 og Sveits 33-0. I semifinalen beseiret de Storbritannia med 19-2 og i finalen USA med 6-1. Canada ble dermed olympiske mestere i ishockey for andre gang, første gang var under sommer-OL 1920 i Antwerpen. De ble også verdensmestere ettersom OL-turneringen i ishockey også var det andre verdensmesterskapet i ishockey.    
Spillerne på Canadas OL-lag (Torono Granites) var Cyril Slater, Reginald Smith, Harry Watson, Harold McMunn, Dunc Munro, Beattie Ramsay, Jack Cameron, Ernie Collett og Albert McCaffery, trener Frank Rankin.